דייוויד המרי

**דייוויד פיטר המרי** (באנגלית: **David Peter Hemery**; נולד ב-18 ביולי 1944) הוא אתלט עבר אנגלי, אלוף אולימפי (מקסיקו סיטי 1968), זוכה מדליית ארד אולימפית (אולימפיאדת מינכן 1972) ושיאן עולם (1968–1972) בריצת 400 מטר משוכות. זכה במדליית כסף אולימפית (מינכן 1972) בריצת שליחים 4X400 מטר. סגן אלוף אירופה (אתונה 1969) ופעמיים ברציפות אלוף חבר העמים (קינגסטון 1966 ואדינבורו 1970) בריצת 110 מטר משוכות.

## ביוגרפיה
המרי נולד ב-1944 בכפר סירנצ'סטר  שבגלוסטרשייר, אנגליה. בנעוריו עברה המשפחה לארצות הברית, בעקבות עבודת האב, והמרי המשיך שם את לימודי התיכון ולמד באוניברסיטת בוסטון. עם סיום לימודיו חזרה המשפחה לאנגליה. 

לאחר פרישתו מפעילות ספורטיבית ב-1984 חזר לארצות הברית והחל לעבוד כמאמן ריצה באוניברסיטת בוסטון בה למד. בתפקידו זה גייס רצים בריטים רבים ללימודים באוניברסיטה. השלים לימודי תואר שני ודוקטורט באוניברסיטת הרווארד.

ב-1998 נבחר המרי לנשיא "התאחדות האתלטיקה הבריטית"  וב-2011 הפך לבריטי הראשון שזכה ב"פרס לאורל" , מטעם "הוועד האולימפי האירופאי", על תרומתו לספורט.

ב-2015 הקים המרי קרן צדקה בשם "מורשת המאה ה-21" (21st Century Legacy) ולגיוס כספים בשבילב רץ באותה שנה במרתון לונדון.

## קריירה ספורטיבית
### 1966
במשחקי חבר העמים, שנערכו בקינגסטון, ג'מייקה ב-1966 זכה במדליית זהב בריצת 120 יארד משוכות בתוצאה של 14.1 שניות, לפני מייק פרקר  (14.2 שניות) וגולם ראזיק  (14.3 שניות).

### 1968
#### אלוף אולימפי ושיאן עולם
באולימפיאדת מקסיקו סיטי זכה במדליית זהב בריצת 400 מטר משוכות בשיא עולם חדש של 48.12 שניות, לפני גרהרד הניגה  ממערב גרמניה (49.02) וג'ון שרווד  חברו לנבחרת (49.03 שניות). הוא שיפר את שיא העולם שהיה שייך לג'ף וונדרסטוק  מארצות הברית (48.8 שניות) 

### 1969
באליפות אירופה, שנערכה באתונה, יוון זכה במדליית כסף בריצת 110 מטר משוכות בתוצאה של 13.7 שניות, אחרי אדי אוטוז מאיטליה (13.5 שניות) ולפני אלן פסקו חברו לנבחרת (13.9 שניות).

### 1970
במשחקי חבר העמים שנערכו באדינבורו, סקוטלנד זכה במדליית זהב בפעם השנייה ברציפות בריצת 110 מטר משוכות בתוצאה של 13.66 שניות, לפני מל בירד  מאוסטרליה (13.86 שניות) וגודפרי מוראי  מג'מייקה (14.02 שניות).

### 1972
באולימפיאדת מינכן זכה המרי בשתי מדליות, כסף וארד. מדליית כסף בריצת שליחים 4x400 מטר ביחד עם מרטין ריינולדס, אלן פסקו ודייוויד ג'נקינס בתוצאה של 3:00.46 דקות, אחרי קניה (2:59.83 דקות) ולפני צרפת (3:00.56 דקות) ומדליית ארד בריצת 400 מטר משוכות בתוצאה של 48.52 שניות, אחרי ג'ון אקי בואה  מאוגנדה ששיפר את שיאו העולמי בן 4 השנים וקבע שיא עולם חדש של 47.82 שניות וראלף מאן  מארצות הברית (48.51 שניות).

### לאחר הפרישה
לאחר ההשתתפות באולימפיאדת מינכן פרש מספורט תחרותי והשתתף בתוכנית הטלוויזיה הבריטית "סופרסטארז" , שהופקה על ידי רשת ABC ושודרה על ידי רשת BBC. בתוכנית זו מתחרים ספורטאי צמרת במקצועות בענפי ספורט שונים. 

## הערכה
* ב-1968 נבחר המרי כספורטאי השנה מטעם BBC .
* ב-1969 הוענקה לו חברות במסדר האימפריה הבריטית.
* ב-2003 הועלה לדרגת מפקד (Commander) במסדר האימפריה הבריטית.

## ספריו

* *Another hurdle: The making of an Olympic champion*, 1976, 
* *The Pursuit Of Sporting Excellence A Study Of Sport's Highest Achievers*, 1986, 
* *Athletics in Action*, 1987, 
* *Winning Without Drugs*, with Alan Evans, Guy Ogden, 1990, 
* *Sporting Excellence: What Makes a Champion?* 1991, 
* *How to Help Children Find the Champion Within Themselves*, 2005, 


## קישורים חיצוניים

* ד"ר דייוויד המרי, באתר performanceconsultants.com
* דייוויד המרי, באתר sports-reference.com
* דייוויד המרי, באתר athleticsweekly.com
* 
* 
* 
* 
* 

קטגוריה:אצנים בריטים
קטגוריה:רצי משוכות בריטים
קטגוריה:אלופים אולימפיים: ריצת 400 מטרים משוכות (גברים)
קטגוריה:אלופי עולם באתלטיקה
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אלופים אולימפיים בריטים: אתלטיקה
קטגוריה:שיאני עולם בריטים: אתלטיקה
קטגוריה:זוכי מדליית כסף אולימפית: אתלטיקה
קטגוריה:זוכי מדליית ארד אולימפית: אתלטיקה
קטגוריה:בריטים שנולדו ב-1944